Stanislaus Todorov

Stanislaus (Stanko) Georgii f. Todorov (Bulgarice Станко Георгиев Тодоров, natus die 10 Decembris 1920 in oppido Klenovik Perunopoli in provincia, mortuus die 17 Decembris 1996 Serdicae) fuit rerum politicarum peritus Bulgaricus.

 Iuventus et munus 
Todorov iam iuvenis sodalis factionis communisticae factus est. Inter secundum bellum mundanum bellator tectus contra magistratum praesidis ministrorum Bogdanis Filov certavit, quod cum Germania nazista foedus signavisset. Post bellum finitum Todorov moderator factionis communisticae, quae tum rerum potiebatur, factus est.

 Cursus honorum 
Annis 1952 - 1957 administer agriculturae erat et annis 1954 - 1990 legatus ad parlamentum Bulgaricum fuit. Ab anno 1962 praeses vicarius consilii ministrorum factus die 17 Iulii 1971 ipse Primus minister Bulgariae Theodoro Zivkov successit. Hoc magistratu ad diem 16 Iunii 1981 fungebatur, deinde praeses parlamenti Bulgarici fuit. Hunc magistratum fungens feliciter pro dimissione Theodori Zivkov nitebatur. A die 6 ad usque 17 Iulii 1990 pro tempore Praeses Bulgariae erat. Tum ad usque 1994 Factionem Socialisticam duxit, ut Communistae nunc vocabantur.

 Bibliographia 
 "Stanko Todorov, 76, Ex-Premier of Bulgaria" in New York Times (20 Decembris 1996)

Categoria:Primi ministri Bulgariae
Categoria:Praesides Bulgariae